ประกาศคณะกรรมการกํากับหลักทรัพย์และตลาดหลักทรัพย์ที่ กจ. 19/2551เรื่อง การกําหนดค่าธรรมเนียมเกี่ยวกับการขออนุญาตเสนอขายหลักทรัพย์ที่ออกใหม่ และการขออนุมัติโครงการแปลงสินทรัพย์เป็นหลักทรัพย์ อาศัยอํานาจตามความในมาตรา 14(2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 5(5) แห่งพระราชกําหนดนิติบุคคลเฉพาะกิจเพื่อการแปลงสินทรัพย์เป็นหลักทรัพย์ พ.ศ. 2540 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกอัตราค่าธรรมเนียมที่เกี่ยวกับการขออนุญาตเสนอขายหลักทรัพย์ที่ออกใหม่ที่กําหนดไว้ตามประกาศคณะกรรมการกํากับหลักทรัพย์และตลาดหลักทรัพย์ฉบับต่าง ๆ ที่ระบุไว้ในข้อ 2 และให้คิดค่าธรรมเนียมที่เกี่ยวกับการขออนุญาตดังกล่าวและค่าธรรมเนียมคําขออนุมัติโครงการแปลงสินทรัพย์เป็นหลักทรัพย์ รวมทั้งค่าธรรมเนียมคําขอตรวจสอบการใช้หุ้นอ้างอิงตามที่กําหนดไว้ในข้อ 3 ข้อ 4 ข้อ 5 ข้อ 6 และข้อ 7 แล้วแต่กรณีข้อ ๒ ให้ยกเลิกบทบัญญัติดังต่อไปนี้ (1) ให้ยกเลิกข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 47/2541 เรื่อง หลักเกณฑ์ เงื่อนไข และวิธีการในการขออนุญาต และการอนุญาตให้เสนอขายหุ้นกู้ที่ออกใหม่ต่อผู้ลงทุนในต่างประเทศ ลงวันที่ 25 ธันวาคม พ.ศ. 2541 (2) ให้ยกเลิกวรรคสองของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 6/2543 เรื่อง หลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ ลงวันที่ 6 มกราคม พ.ศ. 2543 (3) ให้ยกเลิกวรรคหนึ่งของข้อ 8/2 และความในข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม พ.ศ. 2543 (4) ให้ยกเลิกข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 (5) ให้ยกเลิกข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 36/2544 เรื่อง การเสนอขายหลักทรัพย์ที่ออกใหม่ต่อกรรมการหรือพนักงาน ลงวันที่ 19 ตุลาคม พ.ศ. 2544 (6) ให้ยกเลิกวรรคหนึ่งของข้อ 5(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 30/2546 เรื่อง การเสนอขายใบแสดงสิทธิในผลประโยชน์ที่เกิดจากหลักทรัพย์อ้างอิงไทย ลงวันที่ 27 ตุลาคม พ.ศ. 2546 (7) ให้ยกเลิกวรรคหนึ่งของข้อ 6 และความในวรรคหนึ่งของข้อ 21 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 13/2547 เรื่อง การขออนุญาตและการอนุญาตให้เสนอขายใบสําคัญแสดงสิทธิที่จะซื้อหุ้นที่ออกใหม่ และหุ้นที่ออกใหม่เพื่อรองรับใบสําคัญแสดงสิทธิ ลงวันที่ 9 กุมภาพันธ์ พ.ศ. 2547 (8) ให้ยกเลิกวรรคหนึ่งของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 62/2547 เรื่อง การขออนุญาตและการอนุญาตให้เสนอขายหุ้นที่ออกใหม่เพื่อรองรับใบแสดงสิทธิในการซื้อหุ้นเพิ่มทุนที่โอนสิทธิได้ ลงวันที่ 29 พฤศจิกายน พ.ศ. 2547 (9) ให้ยกเลิกวรรคหนึ่งของข้อ 4 และความในวรรคสองของข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2/2549 เรื่อง การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549 (10) ให้ยกเลิกวรรคหนึ่งและวรรคสองของข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กย. 31/2549 เรื่อง การขออนุญาตและการอนุญาตให้เสนอขายตราสารหนี้ที่ออกใหม่ ลงวันที่ 15 พฤศจิกายน พ.ศ. 2549ข้อ ๓ คําขออนุญาตเสนอขายหลักทรัพย์ที่ออกใหม่ต่อประชาชนตามประเภทหลักทรัพย์ดังต่อไปนี้ คําขอละ 50,000 บาท (1) หุ้น (2) ใบสําคัญแสดงสิทธิที่จะซื้อหุ้นที่ออกใหม่และหุ้นรองรับ (3) ใบสําคัญแสดงสิทธิอนุพันธ์ (4) ใบแสดงสิทธิในผลประโยชน์ที่เกิดจากหลักทรัพย์อ้างอิงไทยที่อ้างอิงกับราคาหุ้นหรือใบสําคัญแสดงสิทธิที่จะซื้อหุ้น คําขออนุญาตเสนอขายหลักทรัพย์ในวงจํากัดสําหรับหลักทรัพย์ตามวรรคหนึ่ง (3) คําขอละ 25,000 บาท และสําหรับหลักทรัพย์ตามวรรคหนึ่ง (4) คําขอละ 10,000 บาทข้อ ๔ คําขออนุญาตเสนอขายหลักทรัพย์ที่ออกใหม่ประเภทหุ้นกู้หรือตั๋วเงิน คําขอละ 30,000 บาท เว้นแต่ในกรณีดังต่อไปนี้ (1) คําขออนุญาตสําหรับหุ้นกู้ที่ออกใหม่ตามข้อ 5(1) และ (2) (2) คําขออนุญาตเสนอขายหุ้นกู้ที่ออกใหม่ตามโครงการแปลงสินทรัพย์เป็นหลักทรัพย์ ไม่คิดค่าธรรมเนียมคําขอดังกล่าว แต่ให้ชําระค่าธรรมเนียมคําขออนุมัติโครงการแปลงสินทรัพย์เป็นหลักทรัพย์ตามข้อ 6ข้อ ๕ คําขออนุญาตเสนอขายหลักทรัพย์ที่ออกใหม่ประเภทหุ้นกู้หรือใบแสดงสิทธิดังต่อไปนี้ คําขอละ 10,000 บาท (1) หุ้นกู้ที่ออกโดยบริษัทที่จัดตั้งขึ้นตามกฎหมายไทยโดยนําไปเสนอขายในต่างประเทศ (2) หุ้นกู้ที่ออกโดยบริษัทต่างประเทศและเสนอขายต่อธนาคารพาณิชย์ในประเทศไทย (3) ใบแสดงสิทธิในผลประโยชน์ที่เกิดจากหลักทรัพย์อ้างอิงไทยโดยอ้างอิงกับหุ้นกู้หรือพันธบัตรข้อ ๖ คําขออนุมัติโครงการแปลงสินทรัพย์เป็นหลักทรัพย์ คําขอละ 30,000 บาท ข้อ ๗ คําขอตรวจสอบการใช้หุ้นอ้างอิง คําขอละ 10,000 บาทข้อ ๘ ประกาศนี้ให้ใช้บังคับตั้งแต่วันที่ 15 ธันวาคม พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 15 ธันวาคม พ.ศ. 2551 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์ผู้มีอํานาจลงนาม - เหตุผลในการออกประกาศฉบับนี้ คือ เพื่อกําหนดอัตราค่าธรรมเนียมในการขออนุญาตเสนอขายหลักทรัพย์ที่ออกใหม่ทุกประเภทไว้ในประกาศฉบับเดียวกัน จึงจําเป็นต้องออกประกาศนี้